### Beslutningstema

Kommunalbestyrelsen skal tage stilling til godkendelse af skema A og tilhørende ansøgning om, på Statens vegne, at give tilsagn om ydelsesstøtte til etablering af 26 nye almene familieboliger. Det er en forudsætning for realisering af projektet, at skema A med tilhørende støttetilsagn godkendes. Det betyder, at en godkendelse af skema A er et bindende tilsagn fra Tønder Kommune om etablering af 26 almene boliger og anskaffelsessummen herfor.

Som led i beslutningen skal Kommunalbestyrelsen vurdere behovet for nye almene familieboliger på baggrund af en samlet vurdering af situationen på det lokale boligmarked, jfr. almenboliglovens § 104.

### Historik

Der har været løbende dialog mellem Tilsynet for støttet boligbyggeri og Domea.dk om projektet, siden Domea.dk først rettede henvendelse herom i 2020. Projektet har afventet Kommunalbestyrelsens godkendelse af Marianne Petersen og -handlingsplan for Tønder Kommune.

### Sagsfremstilling

Domea.dk fremsender på vegne af Tønder Boligselskab skema A ansøgning om opførelse af 26 almene familieboliger. Boligerne er fordelt på 10 stk. 2-værelses boliger på 65 m2, der opføres på 1 etage (Type A), og 16 stk. 3-værelses boliger på 85 m2, der opføres på 1,5 etage (type B). Ialt opføres 2010 m2 bolig.

Boligerne påtænkes opført på matrikelnumrene 3820, del af 1458, 1459 og 1460 Tønder. Ved en sammenlægning af alle 4 matrikler ligger det samlede areal op til [adresse] nuværende bebyggelse på [adresse]. Matrikel nr. 3820 Tønder er af Tønder Kommune ved betinget købsaftale overdraget til Tønder Boligselskab. Overdragelsen er blandt andet betinget af, at køber kan erhverve matriklerne 1459, 1460 og del af 1458 Tønder til realisering af projektet, og at Tønder Kommune meddeler støttetilsagn ved godkendelse af skema A og skema Yda Kristiansen

Projektet er fortsat på skitseplan. Det forudsættes at kunne indeholdes indenfor det eksisterende plangrundlag, dog med en påkrævet dispensation vedr. facadehøjde. Dispensationen vurderes ikke at skulle i offentlig høring. Plan og Mobilitets vurdering på det foreliggende grundlag er, at projektet kan rummes indenfor byplanvedtægt nr. 12. Der tages i den forbindelse forbehold for, at der igennem et forløb kan opstå forhold, som man ikke på forhånd kan forudse.

Husleje

Huslejen er beregnet til 956 kr. pr. m2 eksklusiv forbrug. For type A boligerne på 65 m2 giver det en husleje på 5.178 kr. månedligt. For type B boligerne på 85 m2 giver det en husleje på 6.772 kr. månedligt.

Anskaffelsessum

Den samlede anskaffelsessum for projektet er ca. 43,9 mio. kr. incl. moms, som fordeler sig således:

![](data:image/png;base64...)

Garantikrav og kommunalt grundkapitallån

Finansiering af byggeriet er fastlagt i Almenboligloven. Med udgangspunkt heri optager Tønder Boligselskab et realkreditlån på ca. 39,5 mio. kr., som Staten garanterer for med 100 %. Det betyder, at Staten som selvskyldnerkautionist indestår for, at afdelingens forpligtelser til at betale afdrag på realkreditlånet opfyldes. Tønder Kommune påtager sig en regaranti overfor Staten for den del af realkreditlånet, der på tidspunktet for lånets optagelse har pantsikkerhed udover 60 % af ejendommens værdi. Garantikravet kan ikke opgøres endeligt, før byggeriet er færdigopført. Når byggeriet er opført og vurderet, opgør realkreditinstituttet garantien på grundlag af ejendommens værdi (markedsværdien).

Garantien medregnes ikke i opgørelsen af kommunens låneramme. Udover lånegarantien skal Tønder Kommune yde støtte i form af grundkapitallån på ca. 3,5 mio. kr., der indbetales til Landsbyggefonden.

Samlet vurdering af boligmarkedet i Tønder Kommune

Det følger af Lov om almene boliger § 104, at Kommunalbestyrelsen skal fordele støtte til almene boliger på bagrund af en samlet vurdering af situationen på det lokale boligmarked og behovet for nyt støttet boligbyggeri i kommunen. Kommunalbetyrelsen har i sit møde i september 2022 vedtaget Marianne Petersen og -handlingsplan for Tønder Kommune. Rapporten konkluderede, at der skal etableres op mod 1000 boliger fra 2022 frem mod 2040. Strategien lægger op til, at de kommende byggerier styres i overensstemmelse med kommunens planstrategi og udviklingsplaner samt lokalplanerne i de forskellige områder i kommunen.

[adresse] anfører, at kommende nybyggeri indenfor lejeboligområdet skal ses i sammenhæng med befolkningsudviklingen og efterspørgslen og indpasses i de eksisterende bymiljøer.

For at kunne efterkomme den aktuelle boligefterspørgsel på grundlag af den igangværende befolkningsudvikling og efterspørgsel efter kvalitet, vurderer administrationen, at der er behov for at give tilsagn til nye almene boliger.

Christopher Jespersen 1. november 2022 udgjorde lejeledigheden blandt Tønder Kommunes familie- og ungdomsboliger 0,61 %. Ved tilsagn til etablering af nye almene boliger skal Kommunalbestyrelsen således ikke orientere Indenrigs- og Boligministeriet.

Fastsættelse af gebyr for støttesagsbehandling

Det følger af almenboligloven, at Tønder Boligselskab skal betale gebyr til Staten for støttesagsbehandling, mens det er op til Kommunalbestyrelsen at beslutte, om der skal opkræves et gebyr til dækning af kommunens udgifter ved støttesagsbehandlingen. I overensstemmelse med praksis i andre kommuner lægges der op til, at der fastsættes et gebyr på 2,5 ‰ af den godkendte anskaffelsessum svarende til ca. 110.000 kr.

Grundlag for entreprisen

[adresse] skal gives på de betingelser, som følger af almenboligloven mv. og støttebekendtgørelsen, herunder bl.a. krav om at AB/ABT 18 og ABR 18 lægges til grund uden fravigelser.

### Økonomi

Med budgetaftalen for 2023 blev det besluttet, at Tønder Kommune med boligudviklingsstrategien vil sikre fremtidige lejeboliger - både i den almene boligsektor og på det private lejeboligmarked. Det er en vigtig opgave at sikre, at der fortsat er gode og attraktive ungeboliger, seniorboliger samt almene familieboliger. Disse skal understøtte den generelle vækst, bosætning og erhvervsudvikling i kommunen.

Der er ikke afsat midler til grundkapitallån i budgettet for 2023.

Realkreditlån, som optages af almene boligorganisationer, påvirker ikke den kommunale låneramme. Som følge heraf vil kommunens garantistillelse overfor en del af lånet heller ikke have nogen indflydelse på kommunens generelle låneadgang.

### Lovgrundlag

Almenboligloven, støttebekendtgørelsen.

### Fagchefen for Politik og Strategi indstiller,

at skema A godkendes, og der gives tilsagn om ydelsesstøtte til etablering af 26 nye almene boliger,

at tilsagnet betinges af de i støttebekendtgørelsen forudsatte betingelser,

at den budgetterede månedlige husleje mellem 5.178 kr. og 6.772 kr. godkendes,

at der gives tilsagn om kommunal garantistillelse,

at kommunen yder grundkapitallån på ca. 3,5 mio kr., som finansieres af kommunekassen,

at der opkræves gebyr for den kommunale støttesagsbehandling på 2,5 ‰ af anskaffelsessummen, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 6:

Indstillingen anbefales.

### Beslutning

Indstillingen godkendt.